钦定古今图书集成/明伦汇编/氏族典/第134卷 > 《廖用贤尚友录》 > 秦从龙
## 钦定古今图书集成/明伦汇编/氏族典/第134卷 > 《廖用贤尚友录》 > 秦从龙

按《明外史陈遇传》：“秦从龙，字元之，洛阳人。仕元，官和
林行省左丞，改江南行台侍御史。会兵乱，避居镇江。
太祖命从子文正及李文忠聘之，从龙与妻陈偕来，
太祖邀与同处，朝夕访以时事，尽言无隐。至正二十
五年冬，从龙子泽死，请告还镇江，太祖出郊送之。寻
从龙亦病卒，年七十。”